Florin Piersic (88 de ani) se află în continuare în stare gravă! După ce a fost mutat la Spitalul Foișor, medicii au decis îl opereze din nou. Așadar, marele actor a suferit trei intervenții chirurgicale în mai puțin de două săptămâni. Reprezentanții instituției medicale, unde se află acum internat maestrul, au oferit detalii de ultim moment despre starea lui de sănătate.
Joi, 9 mai 2024, Florin Piersic a fost mutat de la Institutul de Boli Infecțioase Matei Balș la o clinică privată. Marele actor nu a stat mult nici acolo, fiind transferat la Spitalul Foișor. CANCAN.RO a surprins imagini exclusive cu maestrul. În urmă cu puțin timp, medicii de acolo au dezvăluit că titanul cinematografiei a fost supus unei noi operații.
Florin Piersic a fost operat pentru a treia oară. Intervenția chirurgicală s-a încheiat în urmă cu puțin timp, iar medicii de la Spitalul Foișor au oferit detalii despre starea de sănătate a actorului. Specialiștii i-au extras proteza de la genunchi și au înlocuit-o cu una nouă. Totuși, maestrul se află în continuare într-o situație delicată, fiind internați pe secția de terapie intensivă.
„În urma investigațiilor efectuate la spitalul nostru, având în vedere starea gravă a pacientului Florin Piersic, s-a constituit o echipă compusă din medici ortopezi, ATI, infectioniști și medic cardiolog și s-a decis efectuarea intervenției chirurgicale în regim de urgență.
A fost extrasă proteza de genunchi, s-a practicat asanare extinsă și implantarea unei proteze tip spacer cu caracter temporar, purtătoare de antibiotic. În prezent pacientul se află în secția ATI, în stare stabilă.”, au transmis reprezentanții Spitalul Foișor.
Înainte de această intervenție, Florin Piersic a mai fost operat de două ori. Prima a avut loc în data de 29 aprilie, la Spitalul Militari din Cluj-Napoca, acolo unde a ajuns imediat cum a început să acuze stări de rău.
Medicii au descoperit infecția la genunchi și l-au operat de urgență. Apoi, el a fost transportat la Institutul Inimii, unde a suferit și a doua intervenție, chiar în ziua de Paște, 5 mai 2024, pentru extragerea unui stimulator cardiac.
Marți seara, 7 mai 2024, actorul a fost transportat la Institutul de Boli Infecțioase Matei Balș din București. Aceasta ar fi fost dorința lui pentru că acolo se află medicul care i-a implantat stimulatorul cardiac. Totuși, astăzi a fost din nou mutat la o altă instituție medicală – Spitalul Foișor.